CELEX: 62008CN0003
Language: el
Date: 2008-01-08 00:00:00
Title: Υπόθεση C-3/08: Αίτηση για την έκδοση προδικαστικής αποφάσεως, την οποία υπέβαλε το tribunal du travail de Nivelles (Βέλγιο) στις 8 Ιανουαρίου 2008 — Ketty Leyman κατά Institut national d'assurance maladie-invalidité (I.N.A.M.I.)

29.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 79/15
            
         Αίτηση για την έκδοση προδικαστικής αποφάσεως, την οποία υπέβαλε το tribunal du travail de Nivelles (Βέλγιο) στις 8 Ιανουαρίου 2008 — Ketty Leyman κατά Institut national d'assurance maladie-invalidité (I.N.A.M.I.)
   (Υπόθεση C-3/08)
   (2008/C 79/27)
   Γλώσσα διαδικασίας: η γαλλική
   Αιτούν δικαστήριο
   Tribunal du travail de Nivelles
   Διάδικοι στην υπόθεση της κύριας δίκης
   
      Προσφεύγουσα: Ketty Leyman
   
      Καθού: Institut national d'assurance maladie-invalidité (I.N.A.M.I.)
   Προδικαστικά ερωτήματα
   
               1)
            
            
               Αντίκεινται το άρθρο 40, παράγραφος 3, στοιχείο β', του κανονισμού (ΕΟΚ) 1408/71 (1) και το άρθρο 93 των νόμων της 14ης Ιουλίου 1994 περί ασφαλίσεως υγείας και παροχών αναπηρίας ή ανικανότητας στο άρθρο 18 της Συνθήκης ΕΚ, καθόσον, προκειμένου για εργαζόμενο που κατοικεί και εργάζεται σε κράτος μέλος με ασφαλιστική νομοθεσία του τύπου Α (εν προκειμένω στο Βέλγιο) και εγκαθίσταται σε κράτος μέλος με ασφαλιστική νομοθεσία του τύπο Β (εν προκειμένω στο Μεγάλο Δουκάτο του Λουξεμβούργου), δεν επιτρέπουν, κατά τη διάρκεια του πρώτου έτους της ανικανότητας προς εργασία, τη χορήγηση παροχής λόγω ανικανότητας, κατά τον υπολογισμό της οποίας λαμβάνεται υπόψη η περίοδος κατά την οποία ο ενδιαφερόμενος εργάστηκε και κατέβαλε εισφορές στο κράτος με ασφαλιστική νομοθεσία του τύπου Α (Βέλγιο);
            
         
               2)
            
            
               Αντίκεινται το άρθρο 40, παράγραφος 3, στοιχείο β', του κανονισμού (ΕΟΚ) 1408/71 και το άρθρο 93 των νόμων της 14ης Ιουλίου 1994, περί ασφαλίσεως υγείας και παροχών αναπηρίας ή ανικανότητας, στο άρθρο 18 της Συνθήκης ΕΚ, καθόσον, προκειμένου για εργαζόμενο που κατοικεί και εργάζεται σε κράτος μέλος με ασφαλιστική νομοθεσία του τύπου Α (εν προκειμένω στο Βέλγιο) και εγκαθίσταται σε κράτος μέλος με ασφαλιστική νομοθεσία του τύπου Β (εν προκειμένω στο Μεγάλο Δουκάτο του Λουξεμβούργου), προβλέπουν άνιση μεταχείριση εις βάρος του εν λόγω εργαζομένου ο οποίος ασκεί το δικαίωμά του ελεύθερης κυκλοφορίας, δεδομένου ότι δεν του επιτρέπουν, διαρκούντος του πρώτου έτους αφότου κατέστη ανίκανος προς εργασία, να αξιώσει παροχή κατά τον υπολογισμό της οποίας λαμβάνεται υπόψη η περίοδος κατά την οποία εργάστηκε και κατέβαλε εισφορές στο κράτος όπου ισχύει ασφαλιστική νομοθεσία του τύπου Α (Βέλγιο);
            
         
      (1)  Κανονισμός (ΕΟΚ) 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητας (ΕΕ ειδ. έκδ. 05/001, σ. 73), όπως τροποποιήθηκε.